**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 25**

(protokols Nr. 2, 23. p.)

**Par Praulienas pagasta pirmsskolas izglītības iestādes “Pasaciņa” nolikuma apstiprināšanu**

Pārskatot Madonas novada pašvaldības izglītības iestāžu nolikumus, konstatēts, ka atsevišķos izglītības iestāžu nolikumos, tajā skaitā Praulienas pagasta pirmsskolas izglītības iestādes “Pasaciņa” nolikumā, tā izdošanas tiesiskajā pamatojumā saglabājusies atsauce uz likumu “Par pašvaldībām”, kas zaudējis spēku. Tāpat arī mainījušies izglītojamo sasniegumu fiksēšanas kārtība, izglītības iestādes vadītāja amatā iecelšanas kārtība, izglītības iestādes nolikuma un tā grozījumu nosūtīšanas kārtība Izglītības iestāžu reģistram, precizējami punkti, kas nosaka izglītības iestādes saimnieciskās darbību un fizisko personas datu apstrādi.

Saskaņā ar Praulienas pagasta pirmsskolas izglītības iestādes “Pasaciņa” nolikuma, kas apstiprināts ar Madonas novada pašvaldības domes 2019. gada 17. septembra lēmumu Nr. 421 (protokols Nr. 17, 45. p.), 49. punktu grozījumus Praulienas pagasta pirmsskolas izglītības iestādes “Pasaciņa” nolikumā var veikt pēc dibinātāja, izglītības iestādes vadītāja, iestādes pedagoģiskās padomes vai iestādes padomes iniciatīvas.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, kā arī izmaiņas Izglītības un zinātnes ministrijas apstiprinātajā vispārējās pirmsskolas izglītības iestādes paraugnolikumā, ir sagatavots Praulienas pagasta pirmsskolas izglītības iestādes “Pasaciņa” nolikums jaunā redakcijā.

Noklausījusies sniegto informāciju, pamatojoties uz Izglītības likuma 22. panta pirmo daļu un Vispārējās izglītības likuma 9. panta otro daļu, ņemot vērā 23.01.2025. Izglītības un jaunatnes lietu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Praulienas pagasta pirmsskolas izglītības iestādes “Pasaciņa” nolikumu.
2. Atzīt par spēku zaudējušu ar Madonas novada pašvaldības domes 2019. gada 17. septembra lēmumu Nr. 421 (protokols Nr. 17, 45. p.) apstiprināto Praulienas pagasta pirmsskolas izglītības iestādes “Pasaciņa” nolikumu.
3. Madonas novada Centrālās administrācijas Izglītības pārvaldei nodrošināt Praulienas pagasta pirmsskolas izglītības iestādes “Pasaciņa” nolikuma aktuālās redakcijas ievietošanu Valsts izglītības informācijas sistēmā.
4. Kontroli par lēmuma izpildi uzdot Madonas novada pašvaldības izpilddirektoram U. Fjodorovam

*Pielikumā: Praulienas pagasta pirmsskolas izglītības iestādes “Pasaciņa” nolikums.*

 Domes priekšsēdētājs A. Lungevičs

*G. Puķīte 64860570*